मेरे इस सन्देह को कल-परसों फिर बल मिला, जब मुझे पता चला कि "आपसी सहमति से शारीरिक सम्बन्ध कायम करने" के लिए उम्र सीमा 18 वर्ष से घटाकर 16 वर्ष की जा रही है! मैं इसे देश अगली पीढ़ी के "चारित्रिक पतन" के लिए बड़ी ही सूझ-बूझ से रची जा रही एक साजिश मानता हूँ! क्योंकि हम सब जानते हैं कि 16 वर्ष की उम्र में भारतीय किशोर आम तौर पर मासूस एवं चरित्रवान होते हैं! (बाद में उनकी यह मासूमियत तथा आदर्शवादिता कहाँ खो जाती है और क्यों वे "ऊपरी कमाई" वाली नौकरी तलाशने लगते हैं- इस पर अलग से शोध की जरुरत है।)